SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Alena Tomanová	
Znalosť cudzích jazykov:	Anglický jazyk 	

2.	Zahraničná pracovná cesta

Štát / mesto:	Nemecko/Bonn	
Názov a adresa 
prijímajúcej organizácie:	CJD Bonn, Graurheindorfer Str. 149	
Účel cesty:	Účasť na stretnutí TCP manažérov- TCP seminar 2013	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
26.11	Úvod
Prezentácia programu Erasmus +
Training and cooperation acitivities (Aktivity zamerané na školenia a spoluprácu, ďalej už len TCA)  
•	filozofia
•	pravidlá
•	metódy a procesy
Nastavenie systému plánovania aktivít
Príprava procesu otvorenej agendy	
27.11	TCA
•	Prezentácia príkladov dobrej praxe
•	Príprava medzinárodných programov a stratégií
•	Spolupráca s inými sektormi
Otvorená agenda	
28.11	Aktivity zamerané na školenie a spoluprácu
•	Budúce potreby pre efektívnu koordináciu
Otvorená agenda
Vyhodnotenie stretnutia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
26.11	Úvod a zoznámenie
Úvodné slová, predstavenie cieľa a programu seminára od Uda Techmana (SALTO TC RC).
Zoznámenie medzi účastníkmi

Prezentácia programu Erasmus +
Prezentácia Roberta France (COM) o novom programe Erasmus + zameraná na hlavné zmeny oproti programu Mládež v akcii:
-	Konečné rozhodnutie o programe E+ má byť prijaté v polke decembra a koncom roka bude zverejnené
-	Namiesto súčasného Youthlinku bude nový nástroj Erasmus + Link, ktorý nebude obsahovať informácie o TCA, tie budú zahrnuté v katalógu aktivít TCA
-	V rámci elektronických žiadostí sa bude používať v rámci krajín, ktoré majú spoločný jazyk (napr. Nemecko a Rakúsko) len jedna jazyková verzia a jednotná terminológia
-	Programový sprievodca bude zverejnený začiatkom januára 2014
-	Prvá revízia sprievodcu je naplánovaná až na rok 2015
-	Úprava sprievodcu do zjednodušenej verzie pre žiadateľov je v kompetencii Národných agentúr a agentúr SALTO
TCA
Oprávnené aktivity:
-	Medzinárodné školenia, podporné aktivity a kontaktné semináre
-	Medzinárodné tematické aktivity prepojené na ciele, priority a cieľové skupiny
-	Medzinárodné výskumy zamerané na analýzu výsledkov programu (prieskum dopadu na národnej úrovni je možné hradiť len z operačných nákladov)
-	Aktivity v rámci TCA nemôžu byť zamerané špecificky len na jednu z Akcií
-	Aktivity musia byť jasne vyšpecifikované
Oprávnení účastníci
-	Všetci účastníci s výnimkou zamestnancov národných agentúr
Trvanie
-	Oprávnené obdobie 1.4.2014 – 31.3.2015, tzn. že aktivity sa musia začať a skončiť v danom období , netýka sa to nákladov, ktoré v odôvodnených prípadoch môžu presiahnuť dané obdobie 
Flexibilita
-	V priebehu roka je možné robiť zmeny v rámci rozpočtu, o poslednú zmenu je možné žiadať 31.12.2014. 
Rozpočet
-	Max. 30% z kľúčovej aktivity KA2 
Partnerstvo
-	Aktivity na národnej úrovni v rámci TCA nie sú oprávnené, iba v prípade, že jasne smerujú k medzinárodnej aktivite

Nastavenie systému plánovania aktivít
Vysvetlenie pravidiel, ako pridávať vzdelávacie aktivity na plánovaciu tabuľu, ktoré:
1.	Sú už zverejnené na TCP PB a je možné vysielať účastníkov
2.	Práve vznikli a ostatné Národné agentúry sa môžu pridať do procesu rozvoja myšlienky
3.	Sú v rámci TCP
4.	Sú nové v rámci TCA
	
	Štúdium a výber TCP/TCA aktvít

Príprava procesu otvorenej agendy
Každý TCP manažér mal možnosť ponúknuť témy/ konkrétne vzdelávacie aktivity do otvorenej agendy (open space), ktoré sa v pléne predstavili.
	
27.11	TCA: Prezentácia príkladov dobrej praxe, príprava medzinárodných programov a stratégií, spolupráca s inými sektormi
Prezentácia spolupráce nordických krajín (Dánsko, Nórsko, Fínsko, Švédsko, Island)
-	Vychádza zo spoločnej politiky (nordické ministerstvo) a podobnej geografickej polohy
-	1-2 spoločné stretnutia na úrovni vedúcich národných agentúr, niekedy aj za účasti projektových manažérov za jednotlivé krajiny
-	Spoločné projekty zahŕňajú aktivity v rámci TCP alebo riešenie problémov, ktoré sa týkajú viacerých krajín napr. zneužívanie grantového systému organizáciou zastupujúcou somálsku menšinu
Prezentácia spolupráce V4 (ktorú som prezentovala spoločne s kolegyňami z ČNA Adélou Pribylovou a Jolanou Dočekalovou
-	Prezentácia spolupráce na úrovni ministerstiev
-	Spolupráca v rámci V4 na úrovni Národných agentúr MvA, konkrétne príklady
-	Bilaterálna spolupráca v rámci krajín V4 (Česko-Slovensko, Slovensko-Maďarsko, Česko-Poľsko) a príklady konkrétnych vzdelávacích aktivít
Prezentácia Írskej Národnej agentúry
-	Medzisektorová spolupráca medzi formálnym a neformálnym vzdelávaním: škola- práca s mládežou

Otvorená agenda
Počas otvorenej agendy som sa zúčastnila na nasledovných témach:
1.	Uni Curricula (Susie Nikodemi - UK), z ktorej vznikla spolupráca na vzdelávacícih aktivitách medzi SVK-UK
2.	Trainers Competences (Susie Nikodemi- UK), kde sme boli prizvaní do expertnej medzinárodnej skupiny, ktorá rieši kompetenčný profil školiteľa a pracovníka s mládežou
3.	What is y (our) NEET (SALTO Inclusion), kde sme riešili, čo to znamená mladí ľudia mimo systému vzdelávania, zamestnania – no education, employment and training
4.	Work with Trainers IV. (Magda Malinowska PL), kde nebol dostatočný záujem zo strany Národných agentúr okrem poľskej, slovenskej, SALTO Inclusion a SALTO TC RC, aby sa pokračovalo v tomto koncepte školenia.
5.	Spolupráca v rámci V4 a CZ-SK spolupráca, kde sme dohodli spoločné vzdelávacie aktivity.
	
28.11	Aktivity zamerané na školenie a spoluprácu, budúce potreby pre efektívnu koordináciu
V rámci pracovnej skupiny sme navrhovali spôsoby a procesy, ako by bolo najefektívnejšie riešiť ďalšie plánovacie stretnutia TCA seminár, aby bol dostatočný priestor na vytvorenie strategických partnerstiev. Rozoberali kedy by to bolo časovo najefektívnejšie, ako to spojiť s Biznis meetingom, aké úrovne plánovania a pod.

Otvorená agenda
Počas otvorenej agendy som sa zúčastnila na nasledovných témach:
1.	Danube cooperation (Marco Fibinger AU), zamerané na spoluprácu krajín lemujúce rieku Dunaj
2.	What to do with sent participants for TCP, zamerané na zdieľanie skúseností, čo robia a ako podporujú jednotlivé Národné agentúry vyslaných účastníkov na medzinárodné vzdelávacie aktivity.

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Počas otvorenej agendy sme využili priestor na prípravu a výmenu názorov spoločných vzdelávacích aktivít.  Využiteľnosť a prenos informácií z TCP seminára 2013 je nevyhnutný najmä na tvorbu budúceho TCA plánu vzdelávacích aktivít. 	

6.	Prehľad prinesenej dokumentácie a miesto jej uloženia 

Nedisponujem žiadnou prinesenou dokumentáciou, keďže všetko je uložené na medzinárodnom internom portáli youthnet	

7.	Osobitne vyhodnotený očakávaný prínos ZPC 

Nadviazaná spolupráca s Národnými agentúrami, ktoré majú podobné potreby a priority pri tvorbe vzdelávacích aktivít na obdobie 2014-2015	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA –Slovenský inštitút mládeže a získané informácie budú komunikované počas pravidelných porád oddelenia a stretnutia/vzdelávania siete školiteľov. Prenos informácií zabezpečí Alena Tomanová.	

Súhlasím so zverejnením tejto správy na internete

Dátum:	9.12.2013	
Správu vypracoval
(meno a priezvisko, podpis):	Alena Tomanová	
Správu schválil
(meno a priezvisko, podpis):